ร้าน Eat up Steak เป็นร้านขายSteak น้องใหม่ที่เพิ่งเปิดตัวไม่นานนี้เอง ตัวร้านตั้งอยู่บนถนน หอยมุกต์ เยื้องๆกันกับร้านอ้วนบะกุ๊ดเต๋กับร้านศิษย์โล่ห์โภชนานี่เองค่ะ สำหรับร้านนี้จะเป็นร้านเล็กๆห้องเดียวติดแอร์เย็นฉ่ำ การบริการช้าสักนิดเพราะคนรับออเดอร์กับคนทำอาหารน่าจะคนเดียวกันค่ะ วิ่งไปวิ่งมาในร้าน  ,, เมนูที่ร้านนี้มีให้เลือกเยอะพอสมควร จากการกวาดตามองราคาก็ไม่สูงนะพอๆกันกับร้าน Jeffer เลยลองเลือกมาทาน 3 อย่างคือ พอร์คชอพซอสพริกไทยดำ อกเป็ดซอสส้ม ข้าวแกงกะหรี่ไข่ข้น แล้วก็น้ำอัญชัญมะนาว ,, เสต็กที่เสริฟมาพอร์คชอร์พชิ้นไม่ใหญ่ไม่เล็ก มาพร้อมกันกับเฟร้นฟราย สลัดผัก แล้วก็ขนมปังฝรั่งเศสทาเนย รสชาติคิดว่าพอทานได้ค่ะ ส่วนอกเป็ดซอสส้มจะเป็นอกเป็ดแล่บางโปะบนมันบดแล้วก็ราดซอสส้ม จานนี้รสชาติเฉยๆนะแต่ตกแต่งจานได้สวยดีน่าทานค่ะ ข้าวแกงกะหรี่ใช้ได้เลยนะอร่อยเข้มข้นค่ะราคาจานนี้ไม่แพงด้วย สำหรับราคารวมเมื่อเทียบกับปริมาณของกินที่ได้ถือว่ายังรับได้อยู่และตอนนี้ทางร้านมีเปิดให้เช็คอินทางเฟซบุคแล้วจะได้ส่วนลด 10% ซึ่งเมื่อหักส่วนลดแล้วก็โอเคเลยค่ะ